Республикэм исхэр сакъыну къыхураджэ
Гъатхэм, Лэжьыгъэм я махуэм, Хэку зауэшхуэм къыщытхьа ТекIуэныгъэр илъэс 72-рэ щрикъу махуэм ирихьэлIэу Террорым пэщIэтынымкIэ лъэпкъ комитетым КъБР-м щыIэ и оперативнэ штабым республикэм исхэр къыхуреджэ терроризмэм зыщыхъумэнымкIэ хабзэхэр ягъэзэщIэну.
Зыщывмыгъэгъупщэ, терроризмэм и щIэпхъаджагъэхэр къэмыгъэхъунымкIэ хэкIыпIэ нэхъ тэмэм дыдэр — цIыхухэм я сакъыныгъэрщ.
КъызэрыгуэкI хъуржыныр, тхылъымпIэ пхъуантэр, къинэмыщI зэкIуэцIылъхэр террористхэм къагъэсэбэпынкIэ хъунущ лагъым IэрыщIхэр ягъэпщкIун папщIэ.
Автотранспортыр щывгъэув абы папщIэ яубзыхуа щIыпIэхэм. Сабийхэм фи нэIэ ятевгъэт. КъызэрымыкIуэ щытыкIэхэр къызрикIуэн, фыкъэзыухъуреихь цIыхухэм шынагъуэ ятезыгъэхьэн Iуэхухэр фымылэжь.
Хабзэм и хъумакIуэхэм законым къезэгъыу къыфхуагъэув псори вгъэзащIэ. ЦIыху куэд щызэхыхьэ щIыпIэхэм псынщIэу къэлыд пкъыгъуэхэр, щхъухь зэмылIэужьыгъуэхэр, пиротехникэ Iэмэпсымэхэр, хъуржынышхуэхэр фхьы хъунукъым.
Шэч гуэр фэзыгъэщI хьэпшып фрихьэлIамэ, гулъытэншэу фыблэмыкI, ауэ абы фемыIусэ, зэтевмых, зэкIуэцIывмых, сыту жыпIэмэ апхуэдэу къагъэна сыт хуэ-дэ хьэпшыпми лагъымхэр кIуэцIылъынкIэ хъунущ.
Гурыщхъуэ фэзыгъэщI сыт хуэдэ Iуэхуми, цIыху щхьэхуэми ятеухуауэ хабзэхъумэ органхэм хъыбар евгъащIэ, абыхэм я IуэхущIапIэхэм щIэт телефонхэмкIэ фыпсалъи.
Хабзэм и хъумакIуэхэм я телефонхэр:
КъБР-м щыIэ Оперативнэ штабым — 48-15-48;
Урысейм и ФСБ-м и Управленэу КъБР-м щыIэм — 48-15-81;
КъБР-м щыIэ МВД-м — 40-49-10, 49-50-62;
УФ-м СледствэмкIэ и комитетым СледствэмкIэ и управленэу КъБР-м щыIэм — 77-64-22;
Урысейм и МЧС-м и Управленэ нэхъыщхьэу КъБР-м щыIэм — 39-99-99;
КъБР-м щыIэ Оперативнэ штаб.
